****

**Magyar Fürdőinnovációs Díj 2019**

**Pályázati útmutató**

**Tudnivalók és feltételek**

**Beadási határidő: 2019. november 4.**

www.furdoszovetseg.hu

**Magyar Fürdőinnovációs Díj 2019**

A pályázat célja, hogy feltárja és népszerűsítse a magyar fürdőszakmában megvalósított innovatív, új ötleteket, újszerű megoldásokat, és a jó gyakorlatok bemutatásán keresztül, azok megosztásánaktámogatásával segítse megismerésüket, elterjedésüket.

|  |  |
| --- | --- |
| **Pályázati kategóriák**  | **Pályázhatnak** |
| P1: Gyógyvíz innovatív hasznosítása  | gyógyfürdők üzemeltetői, gyógyvizet hasznosító vállalkozások |
| P2: Innovatív fürdőszolgáltatás | fürdőüzemeltetők |
| P3: Innovatív műszaki – technológiai, üzemeltetési megoldás | fürdőüzemeltetők, technológiai vállalkozások  |
| P4: Innovatív szemléletformálás (marketing és kommunikáció, értékesítés, látogató-menedzsment, oktatás) | fürdőüzemeltetők, szolgáltató vállalkozások |

**A pályázatok értékelése**

A pályázatok értékelését és pontozását egy egységes értékelési rendszer alapján, a Magyar Fürdőszövetség Elnöksége által felkért zsűri végzi.

A zsűriztetés alapfeltétele, a pályázati kiírásnak megfelelő dokumentáció teljeskörűsége.

Az Elnökség tagjai és a Titkárság munkatársai az értékelésben nem vehetnek részt. A zsűri az összeférhetetlenségi szabályok alkalmazásával végzi feladatát.

Fő értékelési szempontok:

• Az innováció eredetisége (pl. nem adaptáció)

• Az innováció előnyei, beágyazottsága, hasznossága

Az értékelés során a zsűri kiegészítő információkat, dokumentumokat kérhet a pályázótól.

**Pályázati jogosultság**

A pályázaton a Magyar Fürdőszövetség tagjai vehetnek részt, akik a benyújtás időpontjában érvényes tagsági viszonyban állnak és tagdíjhátralékkal nem rendelkeznek. Külső pályázók pályázati anyagait a kiíró Magyar Fürdőszövetségnek nem áll módjában befogadni.

Pályázni a 2018. január 1. után a pályázat beadásáig megvalósult (működő, vendégek számára hozzáférhető, üzembe helyezett) innovatív projektekkel lehet.

A pályázatok nyelve magyar.

A pályázaton a részvétel ingyenes.

**Határidő**

A pályázatok beérkezésének határideje: **2019. november 4., hétfő**

**Formai követelmények**

**Pályázni a kiírás részeként kiadott Pályázati űrlap hiánytalan kitöltésével és aláírásával lehet. A Pályázati űrlap mellé támogató és információs anyagok (mellékletek) csatolandók.**

**Videók, fotók, dokumentációk**

A pályázathoz csatolni kell olyan magyar nyelvű döntéstámogató anyagokat, videókat, fotókat, dokumentációkat, amelyek az űrlapon leírtakat a lehető legjobban alátámasztják, illusztrálják.

Ezek terjedelme, köre a Pályázó megítélésére van bízva, azonban fontos szem előtt tartani, hogy a zsűri a pályázati űrlap mellett ezek alapján tudja megismerni a projektet!

Kötelező anyagok: Ajánlott anyagok:

* digitális fotók - videó

- PDF dokumentáció - internetes linkek

Digitális fotók

Specifikáció: JPG vagy PNG formátum, max. 7063 x 5008 pixel, 5-15MB.

Videofájlok

Kérjük magas minőségű videó csatolását .MOV vagy .MP4 formátumban, javasoljuk a Full HD vagy HD felbontást. A legnagyobb fájlméret 500 MB. Maximum hossz: 2 perc

Idegennyelvű videónál magyarra fordítás vagy feliratozás szükséges.

Internetes linkek

Ezek lehetnek honlapokra, mikrosite-okra, applikációra vagy közösségi média felületre mutató linkek is.

A Pályázati űrlapot és a mellékleteket postai úton (tértivevényes küldeményként, a mellékleteket digitális adathordozón (pendrive, CD, DVD)) és elektronikus úton (az űrlapot pdf-ként) kérjük beküldeni:

**Magyar Fürdőszövetség**

**Magyar Fürdőinnovációs Díj 2019**

**1146 Budapest, Borostyán utca 1/B**

**e-mail:** **info@furdoszovetseg.hu**

A beérkezésről a Titkárság visszaigazoló üzenetet küld.

**Több pályázat benyújtása**

Egy pályázó több kategóriára is nyújthat be pályázatot. Ebben az esetben azonban kategóriánként külön-külön pályázati űrlapot és mellékleteket (tehát külön-külön pályázati dokumentációt) kell beküldeni.

Azonban egy kategórián belül egy pályázó csak egy pályázatot nyújthat be.

**Díjazás**

A zsűri értékelése alapján az egyes kategóriák győztesei **1-1 millió forint** összegű marketingtámogatásban (marketingköltség átvállalásával) részesülnek, továbbá, ha a projekt indul az **ESPA Innovation Awards 2020** nemzetközi kiíráson, a Magyar Fürdőszövetség gondoskodik az ESPA Application form **angol nyelvre fordításáról** és átvállalja a **nevezési díjat**.

A díjazott pályázatokat az országos sajtó előtt mutathatják be a pályázók.

A díjak ünnepélyes átadására a Magyar Fürdőszövetség 2019. novemberi közgyűlésén kerül sor.

**Pályázati információk, ügyfélszolgálat**

Magyar Fürdőszövetség Titkársága

Balogh Zoltán főtitkár

tel.: 30 / 525 2160

e-mail: info@furdoszovetseg.hu